Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000004
La ĉefa kariba literatura festivalo publikigas liston de kandidatoj por 2021; verkistoj de Trinidado kaj Tobago dominas la liston
#000005
Kovriloj de la libroj kiuj eniris la liston de la Premio OCM [kariba amaskomunikilo] Bocas de kariba literaturo 2021. Bildo de Bocas LitFest, redaktita kaj uzata kun permeso.
#000006
La premio valoras 10 000 usonajn dolarojn kaj celebras librojn en tri ĝenroj: poezio, fikcio kaj literatura nefikcio, eldonitajn de karibaj aŭtoroj en la antaŭa jaro. El la naŭ kiuj estas en la listo por la premio 2021, kvin estas trinidadaj verkistoj kaj la aliaj estas el Dominiko, Gujano, Jamajko kaj Sankta Lucio [ĉiuj eo].
#000007
La poeziolisto inkluzivas literaturan veteranon, kun kolektoj elektitaj el diversaj temoj. “Gaubancex“, nomata laŭ Taino-diaĵo de ŝtormoj, estas la unua kolekto de Celia Sorhaindo, poeto el Dominiko. Ŝia libro estas inspirita de la detrua efiko kiun la uragano Maria havis sur la landon en 2017.
#000009
La juĝistoj de la poezia panelo, kiuj inkluzivas la jamajkan poeton kaj prezidenton Opal Palmer Adisa, la trinidadan poetinon Danielle Boodo-Fortuné kaj la gujanan-kanadan verkiston Kaie Kellough, sentis ke la formo kaj esprimoj de la poemoj de Sorhaindo kaptis la “amplekson kaj vundeblecon de vivo sur insulo kaj transdonis kolektivan traŭmaton kiu moviĝas tra kaj preter doloro al tio, kio estas valora kaj ebla.”
#000010
La ĵuro priskribis “The Dyzgraphxst“, la duan libron de la kanadano Canisia Lubrin, kiel “vojaĝon en kiu la signifo ofte estas senpavima vojo, sed la vojaĝo estas tre kontentiga”, dum “Country of Warm Snow“, sesa libro de la trinidada Mervyn Taylor, esploras la sperton vivi inter du landoj dum kvin jardekoj. La ĵurio priskribis la kolekton kiel “maloftan libron kiu legeblas kun trompa facileco [...] kiu flue moviĝas tra tempo kaj trans limoj, estante profunde enradikiĝinta en unu loko”.
#000011
La listo en ĉi tiu kategorio inkluzivis du debutajn romanojn kaj la plej freŝan libron de antaŭa gajninto de la premio OCM Bocas. “These Ghosts Are Family” (Ĉi tiuj fantomoj estas familio) de la jamajka Maisy Card enprofundiĝas en la implikaĵojn de familio dum pluraj generacioj. La libro impresis la juĝistojn per la pionira maniero en kiu ĝi traktas la “historion de kariba sklaveco kaj la heredaĵon de traŭmato kiu pasis de generacio al generacio”.
#000013
Ingrid Persaud, trinidada verkistino loĝanta en Britio, ricevis laŭdon pro “krei rolulojn por kiuj ni sentas veran korinklinon” en sia unua romano “Love After Love” (Amo post amo), dum ŝia samlandano Monique Roffey, kiu ankaŭ loĝas en Britio, plenumis sian plej novan oferton, “The Mermaid of Black Conch” (La akvofeino de nigra heliko) kiu estis bone ricevita kaj lastatempe gajnis la premion Libro Costa de la Jaro.
#000014
Roffey ne fremdas al literatura aklamo, li jam gajnis la Premion OCM Bocas en 2013 pro sia romano “Insularo”. Pri ŝia lasta libro, la ĵurio diris ke “ĝi legas kiel verko de romanisto kiu regas sian materialon kaj fokusas uzi mitikan “do” [es: entonces] por paroli pri nun”.
#000015
La spektro de verkoj prezentitaj por ĉi tiu ĝenro, kiu inkluzivis verkojn de eseoj kaj memuaroj ĝis kultura kritiko, igis la ĵurion – prezidatan de Rosamond S. King, gvajana-usona verkisto Gaiutra Bahadur kaj la brita aŭtoro Blake Morrison – kredi ke “kariba nefikcio estas en bonegaj manoj”.
#000016
La “koloraj” memuaroj de la trinidada Katherine Agyemaa Agard, kiu lerte enmetas vidan materialon en la rakonton, estis konsiderataj “kuraĝe eksperimentaj”, dum “The Undiscovered Country” (La lando por malkovri) de Andre Bagoo resonis kiel kolekto “mirinde lerta” de diversaj eseoj pri ĉiuj temoj, de arto ĝis politiko: “Kie alie vi trovus trinidadan stratmanĝaĵon samvalore kiel takso de la poezio de Thom Gunn, aŭ Dylan Thomas flatante per sokao? [eo]”.
#000017
[1] La pli vasta termino “kariba literaturo” ĝenerale rilatas al la literaturo de ĉiuj karibaj teritorioj sendepende de lingvo – ĉu verkita en la angla, hispana, franca, kariba hindustana [en] kaj nederlanda, aŭ unu el la multaj kreolaj lingvoj [eo].
#000020
Arto kaj kulturoCivitanaj komunikilojEtno kaj rasoHistorioIdeojKatastrofoLiteraturoMedioPolitiko
#000021
Plej novaj artikoloj pri Karibio
#000022
Kial Trinidado kaj Tobago impostas librojn?
#000023
Vojaĝo tra tri kontinentoj: 150 jaroj da migrado de hindaj karibianoj al Nederlando
#000024
Enketistoj en Gujano asertas ke tragedian incendion ekigis malkontenta lernanto pro konfiskita telefono
#000025